**Vuorenmäen koulun iltakäyttö ja ulko-ovet**

Hyvät iltakäyttäjät!

Vuorenmäen koulun, kuten monen muunkin kunnan koulun, iltakäytön rasitteena on iltavahtimestarien puute. Koska iltavahtimestareita ei ole, käyttö vaatii äärimmäistä tarkkuutta itse käyttäjiltä.

Koulumme ovet ovat koko illan lukossa ja tarkoitus on, että yksi (kunkin ryhmän avaimista vastaava) iltakäyttäjä käy avaamassa oven vuoron aluksi. Ennen vuoron alkua ovella odotellaan sen aikaa, että kaikki ovat paikalla. Jos joku myöhästyy, puhelimella saa aina jonkun kiinni.

**Ovet pidetään käyttövuoron ajan lukossa, jotta ulkopuolisia ei tule sisään vuoron aikana!** Koneellinen ilmastointi myös kärsii ovien auki pitämisestä.

**Erityisen tarkkana on oltava käyttövuoron lopussa. Jokainen käyttäjä on velvollinen lukitsemaan oven oman käyttönsä jälkeen ja tarkistamaan, että se myös oikeasti meni lukkoon.** Nyt kahtena iltana, to 22.9. ja ti 27.9., ovi on ollut auki käytön jälkeen. Torstaina 22.9. ovi oli auki koko yön. Sanomattakin on selvää, että riskit ovat melkoiset.

Jokainen käyttäjä on vastaanottanut salin käyttöehdot. **Jos käyttöehdoista ei pidetä kiinni, alamme peruuttaa vuoroja välittömästi tämän kirjeen jälkeen. Varoituksia ei tämän jälkeen ole enää tulossa, joten toivon, että muistutatte kaikkia käyttäjiänne asiasta.** Kiitos.

Yhteistyöterveisin,

Esa Kukkasniemi

rehtori

Vuorenmäen koulu